
Par Gulbenes novada Bērnu un jaunatnes sporta skolas
attīstības plāna 2023.-2026.gadam apstiprināšanu

Gulbenes novada pašvaldībā 2022.gada 15.decembrī saņemts Gulbenes novada Bērnu un jaunatnes sporta skolas 2022.gada 15.decembra iesniegums Nr.BJSS1.18/22/221 (Gulbenes novada pašvaldībā reģistrēts ar numuru GND/4.6/22/3370-G), kurā lūgts apstiprināt Gulbenes novada Bērnu un jaunatnes sporta skolas attīstības plānu 2023.-2026.gadam.
Pamatojoties uz Attīstības plānošanas sistēmas likuma 10.pantu, kas nosaka, ka valsts un pašvaldības institūcijas atbilstoši savai kompetencei izstrādā attīstības plānošanas dokumentus pēc savas iniciatīvas, izpildot augstākas institūcijas uzdevumu, kā arī tad, ja attīstības plānošanas dokumentu izstrādi paredz normatīvais akts, likuma “Par pašvaldībām” 15.panta pirmās daļas 4.punktu, kas nosaka pašvaldības autonomo funkciju gādāt par iedzīvotāju izglītību, 21. panta pirmās daļas 27.punktu, kas nosaka, ka dome var izskatīt jebkuru jautājumu, kas ir attiecīgās pašvaldības pārziņā, turklāt tikai dome var pieņemt lēmumus citos likumā paredzētajos gadījumos, un Gulbenes novada domes Izglītības, kultūras un sporta jautājumu komitejas ieteikumu, atklāti balsojot: ar 14 balsīm "Par" (Ainārs Brezinskis, Aivars Circens, Anatolijs Savickis, Andis Caunītis, Atis Jencītis, Daumants Dreiškens, Guna Pūcīte, Guna Švika, Gunārs Ciglis, Ivars Kupčs, Lāsma Gabdulļina, Mudīte Motivāne, Normunds Audzišs, Normunds Mazūrs), "Pret" – nav, "Atturas" – nav, Gulbenes novada dome NOLEMJ:
APSTIPRINĀT Gulbenes novada Bērnu un jaunatnes sporta skolas attīstības plānu 2023.-2026.gadam (pielikumā).

Gulbenes novada domes priekšsēdētājs						A.Caunītis

Sagatavoja: L.Silauniece

